**ПРОЕКТ!**

**Мотиви**

**Към Постановление за изменение и допълнение на нормативни актове на Министерски съвет**

**Причините, които налагат изменението са:**

1. Необходимост от въвеждане на прецизиращи разпоредби по писмените процедури за дейностите по управление и контрол на данни по изискването за мониторинга и докладването на емисиите на ПГ съгласно Регламент за изпълнение (ЕС) № 2018/2066.

2. Необходимост от подобряване, изясняване и опростяване на правилата за мониторинг и докладване с цел хармонизиране и увеличаване ефективността на ЕСТЕсъгласно Регламент за изпълнение (ЕС) № 2018/2066.

3. Необходимост от въвеждане на по-дълга времева рамка съгласно изискванията по чл. 14 от Наредба за условията, реда и начина за изготвяне на докладите и за верификация на докладите на операторите на инсталации и на авиационните оператори и за изготвяне и проверка на заявления на нови участници.

4. Необходимост от промяна в изискването при окомплектоване на изискуемите документи, придружаващи заявленията за откриване на партида по чл. 5, ал. 4 от Наредба за реда и начина на администриране на националния регистър за търговия с квоти за емисии на парникови газове, съгласно изпълнение на Делегиран регламент (ЕС) 2019/1122 на Комисията от 12 март 2019 година.

5. Необходимост от съобразяване на нормативната уредба с европейското законодателство чрез Изменението и допълнението на Наредба за реда и начина за издаване и преразглеждане на разрешителни за емисии на парникови газове от инсталации и за осъществяване на мониторинг от операторите на инсталации и авиационните оператори, участващи в Европейската схема за търговия с емисии (обн., ДВ, бр. 74 от 5.09.2014 г., в сила от 5.09.2014 г., посл. изм. и доп., бр. 101 от 27.11.2020 г., в сила от 27.11.2020 г.), Наредба за реда и начина на администриране на националния регистър за търговия с квоти за емисии на парникови газове и Наредба за условията, реда и начина за изготвяне на докладите и за верификация на докладите на операторите на инсталации и на авиационните оператори и за изготвяне и проверка на заявления на нови участници. Проектът на акта е разработен във връзка с необходимостта от въвеждане на мерки по прилагане на законодателството на Европейския съюз – приетите Регламент за изпълнение (ЕС) № 2018/2067 на Комисията от 19 декември 2018 г. за проверка на данните и за акредитация на проверяващите органи съгласно Директива 2003/87/ЕО на Европейския парламент и на Съвета (OB L 334/94 от 31.12.2018 г.), Делегиран регламент (ЕС) 2019/1122 на Комисията от 12 март 2019 година за допълване на Директива 2003/87/ЕО на Европейския парламент и на Съвета по отношение на функционирането на Регистъра на ЕС (OB L 177, 2.7.2019 г.), Регламент за изпълнение (ЕС) № 2018/2066 на Комисията от 19 декември 2018 г., относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета.

Въведените изисквания в посочените нормативни актове не могат да бъдат приложими в рамките на съществуващата нормативна уредба на национално равнище и е необходимо прилагането им в националното законодателство, чрез което да се осигури възможност операторите на инсталации в България в обхвата на Европейската схема за търговия с емисии да участват в Схемата и да упражняват правата и задълженията, произтичащи от това.

**Целите на проекта** **са:**

1. Чрез въвеждане на конкретизиращи разпоредби по писмените процедури за дейностите по управление и контрол на данни по изискването за мониторинга и докладването на емисиите на ПГ по прилагането на Регламент за изпълнение (ЕС) № 2018/2066 ще се прецизира настоящата нормативна разпоредба на подаваните от оператора данни, така че да бъдат представени пред компетентния орган по удовлетворяващ начин.

2. С цел хармонизиране и увеличаване ефективността на ЕСТЕ съгласно Регламент за изпълнение (ЕС) № 2018/2066 ще бъдат въведени правилата за подобряване и опростяване на правилата за мониторинг и докладване на операторите, участващи в Схемата.

3. Прецизност и акуратност при извършване на проверката на докладите чрез въвеждане на по-дълга времева рамка съгласно изискванията по чл. 14 от Наредба за условията, реда и начина за изготвяне на докладите и за верификация на докладите на операторите на инсталации и на авиационните оператори и за изготвяне и проверка на заявления на нови участници.

4. Осигуряване на възможност в нормативната уредба към заявленията за откриване на партида, операторите на инсталация или авиационния оператори да окомплектоват изискуемите документи, придружаващи заявленията за откриване на партида.

5. Осигуряване на условия за прилагане в националното законодателство на разпоредбите на Регламент за изпълнение (ЕС) № 2018/2067 на Комисията от 19 декември 2018 г. за проверка на данните и за акредитация на проверяващите органи съгласно Директива 2003/87/ЕО на Европейския парламент и на Съвета (OB L 334/94 от 31.12.2018 г.), чрез който се отменя досега действащия Регламент (ЕС) № 600/2012 на Комисията от 21 юни 2012 г. относно проверката на докладите за емисии на парникови газове и на докладите за тонкилометри и относно акредитацията на проверяващи органи съгласно Директива 2003/87/ЕО на Европейския парламент и на Съвета (ОВ, L 181/1 от 12 юли 2012 г.), . приетия Делегиран регламент (ЕС) 2019/1122 на Комисията от 12 март 2019 година за допълване на Директива 2003/87/ЕО на Европейския парламент и на Съвета по отношение на функционирането на Регистъра на ЕС (OB L 177, 2.7.2019 г.), с който се отменя досега действащия Регламент (ЕС) № 389/2013 на Комисията от 2 май 2013 година за създаване на Регистър на ЕС съгласно Директива 2003/87/ЕО на Европейския парламент и на Съвета и решения № 280/2004/ЕО и № 406/2009/ЕО на Европейския парламент и на Съвета и за отмяна на регламенти (ЕС) № 920/2010 и (ЕС) № 1193/2011 (ОВ, L 122, 3.5.2013 г.) и приетия Регламент за изпълнение (ЕС) № 2018/2066 на Комисията от 19 декември 2018 г., относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета и за изменение на Регламент (ЕС) № 601/2012 на Комисията, чрез който се отменя досега действащия Регламент (ЕС) № 601/2012 на Комисията от 21 юни 2012 г., относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета.

Прилагането на новата правна уредба, съдържаща се в предвидените изменения **не изисква допълнителни финансови средства.**

**С прилагането на новите разпоредби се очаква постигане на следните резултати:**

- хармонизиране на вътрешното законодателство с изискванията на приетите Регламенти на ЕС:

* Регламент за изпълнение (ЕС) № 2018/2067 на Комисията от 19 декември 2018 г. за проверка на данните и за акредитация на проверяващите органи съгласно Директива 2003/87/ЕО на Европейския парламент и на Съвета (OB L 334/94 от 31.12.2018 г.);
* Делегиран регламент (ЕС) 2019/1122 на Комисията от 12 март 2019 година за допълване на Директива 2003/87/ЕО на Европейския парламент и на Съвета по отношение на функционирането на Регистъра на ЕС;
* Регламент за изпълнение (ЕС) № 2018/2066 на Комисията от 19 декември 2018 г., относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета.

- Въведени прецизиращи и конкретизиращи разпоредби за подобряване на писмените процедури за дейностите по управление и контрол на данни по изискването за мониторинга и докладването на емисиите на ПГ съгласно Регламент (ЕС) № 2018/2066;

- Въведени подобрени и опростени правила за мониторинг и докладване за хармонизиране и увеличаване ефективността на ЕСТЕ съгласно Регламент за изпълнение (ЕС) № 2018/2066;

- Осигуряване възможност за компетентните органи по прилагането на чл. 14 от Наредба за условията, реда и начина за изготвяне на докладите и за верификация на докладите на операторите на инсталации и на авиационните оператори и за изготвяне и проверка на заявления на нови участници, да извършват прецизна проверка на докладите предоставени от операторите;

- Въведено изискване данните от личната карта да бъдат заверени с „Вярно с оригинала“ от лицето при изискванията за окомплектоване на изискуемите документи, придружаващи заявленията за откриване на партида по чл. 5, ал. 4 от Наредба за реда и начина на администриране на националния регистър за търговия с квоти за емисии на парникови газове, съгласно изпълнение на Делегиран регламент (ЕС) 2019/1122 на Комисията от 12 март 2019 година;

- Приети изменения и допълнения на посочените Наредби, с което операторите на инсталации в обхвата на Европейската схема за търговия с емисии да имат възможност пълноценно да участват в Схемата и да упражняват правата и задълженията си във връзка с нея.